Source: http://docplayer.fi/3068174-Lapset-ja-nuoret-yhteiskunnan-toimijoina.html
Timestamp: 2017-09-21 00:22:12+00:00
Document Index: 11190562

Matched Legal Cases: ['tuomioistuin ', 'KKO ', 'kko ', 'kko ', 'kko ', 'kko\n', 'kko ']

Lapset ja nuoret yhteiskunnan toimijoina - PDF
Lapset ja nuoret yhteiskunnan toimijoina
Download "Lapset ja nuoret yhteiskunnan toimijoina"
1 NIINA MÄNTYLÄ (Toim.) Lapset ja nuoret yhteiskunnan toimijoina VAASAN YLIOPISTON JULKAISUJA TUTKIMUKSIA 297 OIKEUSTIEDE 17 JULKISOIKEUS VAASA 2011
3 III Julkaisija Julkaisuajankohta Vaasan yliopisto Joulukuu 2011 Tekijä(t) Julkaisun tyyppi Niina Mäntylä (toim.) Toimitettu julkaisu Julkaisusarjan nimi, osan numero Vaasan yliopiston julkaisuja. Tutkimuksia, 297 Yhteystiedot ISBN Vaasan yliopisto Julkisoikeuden yksikkö ISSN PL , X Vaasa Sivumäärä Kieli 196 suomi Julkaisun nimike Lapset ja nuoret yhteiskunnan toimijoina Tiivistelmä Lapset ja nuoret ovat yhteiskunnan jäseniä ja mukana sen toiminnassa monin eri tavoin. He ovat esimerkiksi palveluiden käyttäjiä, kuluttajia sekä juridisten oikeuksien subjekteja. Tämä kokoomateos koostuukin artikkeleista, joiden aiheet käsittelevät lasten ja nuorten toimijuutta yhteiskunnassa eri tieteenalojen edustajien valitsemien teemojen kautta. Lapsi on yksilö, mutta toisaalta aikuisista heidät erottaa aina jonkin asteinen sidonnaisuus myös huoltajiin ja muihin kasvattajiin. Tämä sidonnaisuus tulee esille erityisesti teoksen aloittavassa artikkelissa, jossa lähestytään lasten ja nuorten kasvatuskysymyksiä filosofisesta näkökulmasta. Myös osallisuuden näkökulma on tärkeä. Päätöksenteossa lapsi tai nuori saattaa jäädä omine mielipiteineen helposti aikuisten varjoon. Monet kirjan artikkeleista keskittyvätkin lasten osallistumisen ongelmiin ja mahdollisuuksiin. Oikeudellisesta näkökulmasta jäsennetään erilaisia osallistumisen tasoja ja siihen liittyvää oikeudellista ohjausta sekä perehdytään erityisesti lapsen uskonnolliseen asemaan ja siihen kytkeytyviin vaikuttamismahdollisuuksiin. Samoin erityiskysymyksenä tarkastellaan lapsen asiakkuutta lastensuojelussa hallintotieteen oppisuuntien valossa. Osallistumista lähestytään myös yleisemmällä yhteiskunnallisen osallistumisen tasolla. Millaista arvostusta esimerkiksi osallistuminen politiikkaan tai luottamustehtävät saavat osakseen nuorten näkemyksissä? Vai tulisiko osallistumisen tapahtua muilla tavoin kuten deliberatiivisten pienryhmäkeskustelujen kautta ollakseen tässä ikäryhmässä luontevampaa? Osallisuudesta voidaan puhua myös siinä mielessä, että lapsilla ja nuorilla on erityinen tarve kuulua johonkin ryhmään. Medialla on tässä tärkeä rooli, samoin myös muulla kulutuksella. Esimerkiksi omat suosikkiohjelmat televisiossa ovat tärkeitä identiteetin rakennusaineita lapsille ja nuorille, ja tietynlainen kulutus on nuorille välttämätöntä muun muassa siksi, että sen kautta tapahtuu luokittelu sosiaalisiin ryhmiin. Lopuksi teoksessa tarkastellaan lasten ja nuorten toimijuutta kielen kautta. Se ketä nuoret teitittelevät, vaihtelee esimerkiksi yksilöiden, tilanteiden ja henkilökohtaisten valintojen mukaan. Kielikylpyopetuksella todetaan puolestaan olevan vaikutusta lasten ja nuorten arkeen myös koulurakennuksen ulkopuolella. Monikielisellä toimijuudella on vahvuuksia, joita ei ole ennen havaittu. Kirjoitukset tuovat esille lasten ja nuorten moninaiset roolit yhteiskunnassa. Lapsilla ja nuorilla on maailman muuttuessa yhä enemmän individuaalista valtaa, mutta myös yhä edelleen kehitystasoonsa sidottu tarve huolenpitoon. Asiasanat Lapsi, nuori, yhteiskunta, osallistuminen, kulutus, kieli
5 V Publisher Date of publication Vaasan yliopisto December 2011 Author(s) Type of publication Niina Mäntylä (ed.) Edited publication Name and number of series Proceedings of the University of Vaasa. Research Papers, 297 Contact information ISBN University of Vaasa Department of Public Law P.O. Box ISSN , X FI Vaasa, Finland Number Language of pages 196 Finnish Title of publication Children and Young People as Actors in Society Abstract Children and young people are members of society, and they take part in societal activities in many ways. For example, they use the society s services, and they are consumers and subjects of legal rights. This compilation consists of articles on children and young people as actors in society. The authors come from different scientific fields, and the themes of their articles vary accordingly. Children are individuals, but unlike adults, they are always dependent on guardians and other educators to a degree. This dependence is highlighted especially in the first article, which approaches, from a philosophical perspective, the issues of caring and educating children and young people. Also, the point of view of participation is important. The opinions of children and young people can easily be overlooked in decision making. Accordingly, many articles of this publication focus on the problems and possibilities of children's participation. From the judicial point of view, different levels of participation and related legal guidance are analyzed, and especially children s religious position and the associated participation possibilities are examined. A further, particular topic is children as clients in child protection, which is inspected from the angle of administrative sciences. Participation is also approached on a more generic level than civil participation. How do children value, for instance, confidential posts or participation in politics? Or would other means of participation, such as deliberative small group discussions, be more natural for their age group? Children and young people have a particular need to belong to a group, and that can also be seen as participation. Here media has an important role, as does consuming. For example, favourite television shows are important material for constructing identities for children and the young and certain forms of consuming are essential for the young, because consumer choices are used as a basis for being classified to a social group. Finally, this publication examines children and young people as actors in the society from the point of view of language. The way the young address others depends on the individual, context and personal choices. Additionally, language immersion education is found to affect their everyday life also outside the school building. Multilingual actorship has strengths that have not been discovered before. The articles reveal the many roles children and young people have in the society. As the world changes, they have ever more individual power, but they still have the need to be cared according to their level of development. Keywords Child, children, young, society, participation, consuming, language
7 VII ESIPUHE Tähän kirjaan on koottu erilaisia näkökulmia lasten ja nuorten toimijuudesta yhteiskunnassa. Kirjoittajat edustavat monipuolisesti eri tieteenaloja. Teos on siten myös osoitus Vaasan yliopiston laaja-alaisesta tutkimusosaamisesta. Toimittamisja julkaisukustannuksiin on saatu tukea Etelä-Pohjanmaan kulttuurirahastosta, mistä esitän lämpimät kiitokseni. Ulkoasun painokuntoon saattamisen osalta kiitän HTK Salla Kyrönlahtea. Hän on merkittävällä tavalla auttanut minua toimitustyön loppuunsaattamisessa. Lasten ja nuorten kasvatuskysymyksiä Lapset ja nuoret ovat yhteiskunnan jäseniä ja mukana sen toiminnassa monin eri tavoin. He ovat esimerkiksi palveluiden käyttäjiä, kuluttajia sekä juridisten oikeuksien subjekteja. Lapsi onkin yksilö, mutta toisaalta aikuisista heidät erottaa aina jonkin asteinen sidonnaisuus myös huoltajiin ja muihin kasvattajiin. Kirjan aloittaa Tommi Lehtosen artikkeli, jossa hän pohtii lasten ja nuorten kasvatuksen filosofisia ongelmia. Kirjoittaja lähestyy etiikan teorioiden avulla lasten ja nuorten kasvatuksen tavoitteita, lähtökohtia ja edellytyksiä. Kirjoittaja kuvaa symbolisesti näitä teorioita siten, että velvollisuusetiikan normikeskeisyyttä edustaa poliisiasema, seurausetiikkaan liittyvää hyötyajattelua kauppa, hyve-etiikan kasvatusoptimismia koulu ja välittämisen etiikkaa koti. Tori ja talojen takapihat kuvaavat kodin, koulun ja muun suunnitelmallisen kasvatuksen ulkopuolisen kokemusmaailman ja ikäisseuran vaikutteita. Nykyisin lasten ja nuorten maailmassa juuri kavereiden, television, pelien ja internetin vaikutus on voimakas. Lehtonen päätyy lopuksi esittämään kasvatusnäkemyksen, joka yhdistää eri etiikan teorioita. Lukijalle muodostuu filosofisesti perusteltu kokonaiskuva lasten ja nuorten kasvatuksen eettisistä edellytyksistä ja rajoituksista. Osallistumisen esteet ja mahdollisuudet Lapsen ja nuoren kehitystasosta johtuen hänen asemansa yhteiskunnassa on lähtökohtaisesti aikuisia heikompi. Päätöksenteossa lapsi tai nuori saattaa jäädä omine mielipiteineen helposti aikuisten varjoon. Osa kirjan teksteistä käsitteleekin tätä tematiikkaa. Miten lapsen ja nuoren osallisuus toteutuu? Niina Mäntylän artikkelissa analysoidaan lasten ja nuorten osallistumisen oikeudellisia ongelmia. Alle 18-vuotiaiden osallistumisesta puhuttaessa ei aina havaita, että oikeudellisesti osallistuminen tapahtuu eri tasoilla. Asianosaisen osallistumis-
8 VIII ta (esim. lapsen kuuleminen huostaanottotilanteessa) säännellään erilaisin säännöksin kuin yleisempää osallistumista (esim. osallistuminen kunnalliseen päätöksentekoon tai kouluympäristöön vaikuttaminen). Oma kokonaisuutensa puolestaan on muutoksenhakupuhevalta, eli kysymys siitä, kuka saa esimerkiksi valittaa jo tehdystä ratkaisusta tuomioistuimeen. Tehokkainta osallistumisen sääntely on yleensä kun päätös koskettaa lasta tai nuorta henkilökohtaisesti omassa asiassaan. Jos asianosaista ei ole tällöin kuultu, päätös voi menettelyvirheen perusteella tehdyn valituksen johdosta kumoutua. Osallistumisen rooli vaihtelee myös sen mukaan, kuinka suuri merkitys suojeluelementillä on tilanteessa. Joissain tilanteissa lapsella voi olla päätöksentekijänkin asema, toisinaan hänen mielipiteensä on vain yksi osa asiaan liittyvää selvitystä. Osallistumisikärajat kiinnittyvät myös suojelunäkökohtaan. Muutoksenhakupuhevalta on lasten osalta erityisen ongelmallinen alue, mistä syystä kirjoittaja korostaa viranomaislähtöisen valvonnan merkitystä, jotta lapset ja nuoret pääsevät oikeuksiinsa. Mäntylän osallistumistasojen tarkastelusta edetään erityisempään kysymykseen, kun Pete Hokkanen pureutuu uskonnonvapauteen lapsen edun sekä huoltajan ja lapsen välisen suhteen näkökulmasta. Uskonnonvapauslakiuudistuksen yksi keskeisimmistä uudistuksista oli se, ettei lapsen uskonnollista asemaa enää automaattisesti sidota äidin uskontokunnan mukaan. Sen sijaan molempien vanhempien tulee yhdessä erillisellä ja nimenomaisella tahdonilmaisulla päättää lapsen uskonnollisesta asemasta. Molemmat vanhemmat siis nähdään yhdenvertaisina. Huoltajien vakavissa erimielisyys- ja kommunikaation puutetilanteissa arvioitavaksi tulee lapsen kokonaisedun toteutuminen. Uusi uskonnonvapauslaki lisäsi 12-vuotiaan lapsen autonomiaa, itsemääräämisoikeutta siten, että voidaan puhua myötämääräämisoikeudesta vanhempien rinnalla, jossa myös lapsen omalla tahdolla on merkitystä ainakin kuulemismenettelyn osalta. Käytännössä kuitenkin alaikäisen uskontokuntaan kuuluminen on riippuvaista vanhempien tai huoltajien uskontokunnasta tai suostumuksesta. Jännitteet perus- ja ihmisoikeuksien toteutumisen suhteen korostuvat siten, koska myös lapsi on perusoikeuksien itsenäinen subjekti. Hokkanen tuokin esille, ettei lapsen etu ja oikeus oman uskonnonvapautensa käyttämiseen saisi olla vain osa huoltajien yhdenvertaisuutta, vaan sille tulisi antaa nykyistä enemmän sisältöä myös oikeuskäytännössä ja yksittäistapauksia koskevissa tulkinnoissa. Lapsen aikuista heikompi asema ja toisaalta oikeudet myös yksilönä voivatkin toisinaan johtaa myös perheen sisäisiin ristiriitoihin. Suojelu- ja turvallisuusnäkökohdat on tällöin otettava huomioon ja julkinen valta tulee yhdeksi toimijaksi
9 IX mukaan päätöksentekoon. Millaiseksi lapsen tai nuoren rooli muodostuu tällaisissa palvelukonteksteissa, kuten lastensuojelussa? Rinna Ikola-Norrbacka ja Katja Valkama pohtivat asiakkuutta lastensuojelussa hallintotieteellisestä näkökulmasta. Yhteiskunnallinen osallisuus ja täysivaltainen asiakkuus edellyttävät yleensä täyttä toimintakykyä, kykyä päätöksentekoon sekä valtaa käyttää kykyjään. Lainsäädännössä lapsi määritellään ensisijaisesti lastensuojelun asiakkaaksi, mutta myös lapsen perhe on epäsuorasti lastensuojelullisten toimien asiakkaana. Lastensuojelun asiakkuus näyttääkin olevan sisällöltään muuntuva käsite, jossa prosessin eri vaiheissa eri henkilöillä on vahvempi asiakkaan rooli. Lastensuojelun asiakkuus ei kuitenkaan täytä perinteisiä asiakkuuteen liitettyjä määritteitä. Alaikäinen ja holhouksenalainen lapsi joutuu tyytymään toisten tekemiin päätöksiin. Hänellä on oikeus ilmasta mielipiteensä, mutta päätökset eivät perustu ainoastaan siihen, vaan viranomaisten harkintaan ja tulkintaan, pyrkimyksenä lapsen edun huomioiminen parhaimmalla mahdollisella tavalla. Asiakkuus typistyy oikeuteen ilmaista mielipiteensä. Osallistumisen kokemuksen tulisi kirjoittajien mukaan olla vahvempi. Hallintotieteen oppisuuntien tarjoama asiakkuus-keskustelu ei suoraan vastaa osallistumisen problematiikkaan, mutta nostaa esiin yksilöllisyyden, mikä tulee näkyä lastensuojelua koskevissa toimissa ja päätöksissä. Yksilökeskeisen asiakkuus-käsitteen lisäksi on silti huomioitava myös perinteiset julkisen sektorin arvot, kuten päätöksenteon oikeudenmukaisuus ja tasapuolisuus. Kirjoittajat nostavatkin esille, että myös lastensuojelussa tulisi pyrkiä toimintamalleihin, jotka turvaisivat yhdenmukaisen ja oikeudenmukaisen kohtelun kaikille, unohtamatta jokaisen lapsen yksilöllisyyttä ja elämäntilanteen ainutlaatuisuutta. Yhteiskunnallista passiivisuutta? Myös yleisemmällä yhteiskunnallisen osallistumisen tasolla lasten ja nuorten osallisuus kohtaa ongelmia. Osallistumismahdollisuudet eivät ole lasten ja nuorten näköisiä eikä esimerkiksi perinteistä poliittista osallistumista arvosteta nuorten keskuudessa. Kirsi Lähdesmäki on tutkinut nuorten mielipiteitä kunnon kansalaisuudesta. Tutkimustulosten perusteella nuoret eivät pidä tärkeänä kansalaistoimintana vapaaehtoistyön tekemistä ja osallistumista politiikkaan ja luottamustehtäviin. Osallistuminen politiikkaan ja luottamustehtävät on tosin myös aikuisten mielipiteissä arvotettu jumbosijalle kunnon kansalaisen ominaisuuksista. Muutoin Lähdesmäki näkee nuorten käsitykset kansalaisen rooleista ja vastuista yllättävän perinteisinä. Tulosten perusteella esimerkiksi kansalaishyveiden top
10 X kolmonen on sama nuorilla ja aikuisilla. Kunnon kansalainen sekä nuorten että varttuneempien mielestä maksaa veronsa, noudattaa lakia parhaan kykynsä mukaan sekä arvostaa kaikkea rehellistä työtä. Nuorten vastauksissa sukupuolten välillä oli eroja erityisesti ympäristötietoisuuden ja suvaitsevaisuuden osalta. Harri Raision ja Seija Ollilan artikkelin lähtökohtana ovat edellä todetut huomiot suomalaisnuorten yhteiskunnallisesta passiivisuudesta. He tutkivat pienryhmäkeskusteluja nuorten kansalaisraadissa, sekä laajemmin osana yhteiskunnallista osallistumista. Kirjoittajien havaintojen mukaan nuorten kansalaisraadissa voisi olla potentiaalia nuorten osallisuuden lisäämisessä. Artikkelin valossa näyttää siltä, että passiivisuudessa on pikemminkin kyse siitä, että käytössä ei ole nuoria kiinnostavia osallistumiskanavia, kuin siitä, että politiikka ei kiinnostaisi heitä lainkaan. Vaasassa 2010 toteutetussa nuorten kansalaisraadissa nuoret kuulivat ja tenttasivat asiantuntijoita, kävivät fasilitoitua (ohjattua) keskustelua sekä pienryhmissä, että koko ryhmän kesken ja lopuksi antoivat koko ryhmän yhteisen julkilausuman keskustelun kohteena olevasta asiasta eli osallisuudesta kouluyhteisössä. Deliberatiivisten pienryhmäkeskustelujen anti vaikuttaa olevan muita osallistumismahdollisuuksia merkittävämpi. Nämä tarjoavat osallistujille aidon mahdollisuuden keskustella tasa-arvoisessa ja avoimessa ilmapiirissä siten, että kukin saa esittää omat mielipiteensä ja kaikkia kuunnellaan. Lapset ja nuoret kuluttajina Osallisuudesta voidaan puhua myös siinä mielessä, että lapsilla ja nuorilla on erityinen tarve kuulua johonkin ryhmään omaan yhteisöönsä. Medialla on merkittävä rooli näiden tarpeiden luojana ja määrittäjänä. Jenniina Halkoaho tuo esille lasten ja nuorten roolin televisio-ohjelmien kuluttajina ja tämän merkityksen yhtenä identiteetin rakentamisen muotona. Kuluttaminen ja siihen liittyvät valinnat liitetään oman identiteetin ja elämäntyylin rakentamiseen ja juuri mediakulutus on kasvanut merkittäväksi tekijäksi nuorten arjessa. Kokevatko lapset ja nuoret olevansa sitä, mitä katsovat televisiosta? Tutkimustulokset osoittavat, että omat suosikkiohjelmat televisiossa ovat tärkeitä identiteetin rakennusaineita lapsille ja nuorille. Nuoret erottuvat muista ikäryhmistä olemalla muita enemmän koukussa suosikkiohjelmaansa, ottamalla suosikkiohjelman eri tavoin osaksi omaa arkeansa ja suhtautumalla tunnelatautuneesti sekä henkilökohtaisesti omaan suosikkiohjelmaansa. Nuoret myös kokevat oppivansa omasta elämästään ja saavansa siihen ideoita suosikkiohjelmaansa seuraamalla sekä ohjelman tapahtumia omaan elämään vertaamalla. Toisaalta vaikka
11 XI nuoret katsovat suosikkiohjelminaan samaistuttavia ohjelmia, he tunnistavat silti itsensä yksilöinä ja haluavat rakentaa oman yksilöllisen identiteettinsä. Mediakulutuksen lisäksi myös muulla kulutuksella näyttää olevan vastaavia sosiaalisen kiinnittymisen ja ryhmäytymisen merkityksiä. Pirjo Laaksonen, Henna Jyrinki ja Hanna Leipämaa-Leskinen tutkivat nuorten aikuisten välttämätöntä kulutusta. Mikä koetaan välttämättömäksi ja mistä puolestaan voitaisiin luopua? Mikä on peruskulutusta, mikä taas hienostunutta kulutusta? Välttämätön kuluttaminen on usein tylsää ja pakollista peruskulutusta. Artikkelissa kuitenkin tuodaan esille, että myös kuluttamisen kokemuksellisuus ja nautinnollisuus (esim. laadukkaat tuotteet), sosiaalinen kiinnittyminen kulutuskohteiden välityksellä (esim. muoti ja kuntosali), luokittelu sosiaalisiin ryhmiin (esim. opiskelija ja työssäkävijä) ja leikinomainen yhdessäolo (esim. kahvilassa istuminen) ovat välttämättömiä nuorille aikuisille. Perustarpeiden tyydyttäminen ei siten jää välttämättömän kuluttamisen ainoaksi sisällöksi. Kirjoittajien havaintona on myös, että välttämätön kulutus ei ole staattista, vaan se on jatkuvan neuvottelun kohteena. Sen saamat merkitykset ja sisällöt muuttuvat ajan kuluessa, henkilöstä toiseen ja usein kuluttaminen sisältääkin sekä välttämättömiä että ylellisiä piirteitä. Lasten ja nuorten kieli Kirjan päättävät lasten ja nuorten kieleen liittyvät artikkelit. Myös kieli on yksi tärkeä väline identiteetin rakentamisessa. Se on myös osallistumisen edellytys, sillä osallistuminen perustuu diskurssiin. Monikielisyys avaa aivan uusia mahdollisuuksia globalisoituvassa yhteiskunnassa ja maailmassa. Siv Björklund ja Karita Mård-Miettinen tarkastelevat artikkelissaan lasten ja nuorten monikielistä toimijuutta. Pitkittäistutkimukset ovat osoittaneet, että kielikylpyoppilaat saavuttavat perusopetuksen aikana monipuolisen ja syvällisen ruotsin kielen taidon. Artikkelissa tuodaan esille, että tämä ei kuitenkaan heikennä heidän äidinkielen osaamistaan. Kielikylpyoppilaat suhtautuvat myös muiden vieraiden kielten oppimiseen myönteisesti ja ovat luottavaisempia oman oppijaminänsä suhteen silloinkin, kun heidän kielenhallintansa on rajallinen. Perinteisesti meillä kielitaitoa on mitattu lähinnä kykynä tuottaa kielen eri muotoja oikein. Tällöin kynnys kielen käyttämiseen on oppilaalle korkea eikä kieltä käytetä luonnollisesti eri tilanteissa. Artikkelissa osoitetaan kielikylvyn vahvuudet myös kielenkäytön laajentumisessa koulurakennuksen ulkopuolelle. Kielikylvyllä
12 XII on vaikutusta arkeen monikielisinä käytänteinä: ajattelu voi olla monikielistä, televisio-ohjelmia seurataan eri kielillä ja myös unissa esiintyy eri kieliä. Erilaiset roolitkin vaikuttavat nuorten kieleen. Tämä tulee hyvin esille Heidi Nyblom Kuorikosken artikkelissa, jossa selvitetään teitittelyn käyttöä nuorten aikuisten kielessä. Tarkastelukohteena ovat suomenkieliset ja ruotsinkieliset (suomenruotsalaiset) korkeakouluopiskelijat. Tutkimustuloksista käy ilmi, että erot ruotsinkielisten ja suomenkielisten opiskelijoiden puhuttelukäytäntöjen välillä ovat yllättävän pienet, mutta kieliryhmien sisällä on suurtakin vaihtelua. Ruotsinkieliset opiskelijat teitittelevät lähinnä ennestään tuntemattomia henkilöitä ja asiakkaita, mutta myös viranomaisia (tosin usein monikollisessa mielessä). Suomenkieliset opiskelijat puolestaan teitittelevät vanhempia henkilöitä, ennestään tuntemattomia henkilöitä, asiakkaita, viranomaisia ja korkeammassa asemassa olevia henkilöitä. Teitittelyllä halutaan esimerkiksi viestiä kunnioitusta ja arvostusta puhuteltavaa kohtaan tai toisaalta halua pitää etäisyyttä puhuteltavaan. Helppoa valinta sinuttelun ja teitittelyn välillä ei kuitenkaan ole. Kirjoittaja toteaakin, että puhuttelussa on kyse yksilöistä, tilanteista ja henkilökohtaisista valinnoista. Täysin selvää yhtenäistä käytäntöä ei ole ja ruotsin kielessä yhtenäisen käytännön puute korostuu vielä suomen kieltä enemmän. Lopuksi voitaneen todeta kaikkia edellä esitettyjä kirjoituksia yhdistävänä tekijänä, että lapset ja nuoret muokkaavat yhteiskuntaa, mutta toisaalta yhteiskunta ympäristönä muokkaa lapsia ja nuoria. Lapsilla ja nuorilla on maailman muuttuessa yhä enemmän individuaalista valtaa, mutta myös yhä edelleen kehitystasoonsa sidottu tarve huolenpitoon. Tämä yhdistelmä vaatii tasapainoilua, jotta suojelu jättää riittävästi tilaa lasten ja nuorten omalle toimijuudelle. Yhteisöjen globalisoituminen ja median voimistuva rooli eivät tee tätä tehtävää yhtään helpommaksi joskin ne tarjoavat myös uusia kanavia lapselle ja nuorelle toimia nimenomaan subjektina. Niina Mäntylä
13 XIII KIRJOITTAJAT HTT Niina Mäntylä, julkisoikeuden tutkijatohtori Vaasan yliopisto TT Tommi Lehtonen, filosofian yliopistonlehtori Vaasan yliopisto HTM, TM Pete Hokkanen, julkisoikeuden tutkija Vaasan yliopisto HTT Rinna Ikola-Norrbacka, julkisjohtamisen tutkijatohtori Vaasan yliopisto HTL, YTM Katja Valkama, sosiaali- ja terveyshallintotieteen tohtorikoulutettava Vaasan yliopisto HTT Kirsi Lähdesmäki, julkisjohtamisen yliopistonlehtori Vaasan yliopisto HTT Harri Raisio, sosiaali- ja terveyshallintotieteen tutkijatohtori Vaasan yliopisto HTT Seija Ollila, sosiaali- ja terveyshallintotieteen yliopistonlehtori Vaasan yliopisto KTM Jenniina Halkoaho, markkinoinnin tohtorikoulutettava Vaasan yliopisto KTT Pirjo Laaksonen, markkinoinnin professori Vaasan yliopisto KTT Henna Jyrinki, markkinoinnin tutkijatohtori Vaasan yliopisto KTT Hanna Leipämaa-Leskinen, markkinoinnin tutkijatohtori Vaasan yliopisto FT Siv Björklund, ruotsin kielikylvyn professori Vaasan yliopisto
14 XIV FT Karita Mård-Miettinen, ruotsin kielikylvyn yliopistonlehtori Vaasan yliopisto FM Heidi Nyblom Kuorikoski, kotimaisten kielten tulkkauksen yliopisto-opettaja Vaasan yliopisto
15 XV Sisällys ESIPUHE... VII KIRJOITTAJAT... XIII Tommi Lehtonen LASTEN JA NUORTEN KASVATUKSEN FILOSOFISIA ONGELMIA Johdanto Poliisiasema: lasten ja nuorten kasvatus velvollisuutena Kauppa: lasten ja nuorten kasvatuksen hyödyllisyys Koulu: hyveellisen ihmisen kasvattaminen Koti: välittämisen etiikka Ehdotus eri etiikan teorioita yhdistäväksi kasvatusnäkemykseksi Lähteet Niina Mäntylä LASTEN JA NUORTEN OSALLISTUMISEN OIKEUDELLISET ONGELMAT Johdanto Lapsen osallistumiseen vaikuttavista tekijöistä Yleinen osallistuminen Milloin on kyse menettelyvirheestä? Osallistumisen funktiot Oikeusturvakeinojen ongelmallisuus, lapsen etu ja viranomaisten rooli Lopuksi Lähteet Pete Hokkanen USKONNONVAPAUS JA LAPSEN ETU HUOLTAJIEN SEKÄ LAPSEN VÄLISESSÄ SUHTEESSA Lapsen uskonnollista asemaa koskeva sääntely Alaikäisen päätäntävalta ja uskonnollisen aseman määräytyminen Lapsen huoltajien nimenomainen tahdonilmaisu ja yhteistoiminta eri tilanteissa Alaikäisen puhevalta oman uskonnonvapautensa käyttämisessä Kysymys ikärajoista Kenellä on tosiasiallinen määräys- ja ohjausvalta? Lapsen kuulemisesta ja osallistumisoikeudesta Tavoitteena tosiasiallinen tasa-arvo Julkisen vallan rooli lapsen vanhempien kasvatusoikeuden turvaamisessa Lapsen edun tosiasiallinen toteutuminen? Yhteiskunnan monikulttuuristuminen ja lapsen etu Lopuksi Lähteet... 69
16 XVI Rinna Ikola-Norrbacka & Katja Valkama ASIAKKUUS LASTENSUOJELUSSA Johdanto Asiakkuus julkisissa palveluissa: tarkastelu hallintotieteellisten oppisuuntien näkökulmasta Sosiaalityön asiakkuus Mitä on lastensuojelu? Lastensuojelun asiakkuus kuka onkaan asiakas? Lastensuojelu ja moraalinen käänne Lasten ja nuorten asiakkuus marginaalissa Osallisuus ja puhevalta Loppukeskustelu Lähteet Kirsi Lähdesmäki NUORTEN MIELESTÄ KUNNON KANSALAINEN ON LAINKUULIAINEN JA VASTUULLINEN Johdanto Kansalaishyveet ja kansalaiskasvatus Nuorten käsitykset kunnon kansalaisesta Kunnon kansalainen ja vastaajien taustat Kunnon kansalaisen profiilit Vastuullisuutta monella areenalla Lähteet Harri Raisio & Seija Ollila PIENRYHMÄKESKUSTELUT NUORTEN KANSALAISRAADISSA Johdanto Nuorten kansalaisraati deliberatiivisen hallinnan sovelluksena Nuorten kansalaisraati Deliberatiiviset pienryhmäkeskustelut ja niiden fasilitointi Vaasalainen nuorten kansalaisraati Metodologia Pienryhmäkeskustelut nuorten kokemana Pienryhmäkeskustelut fasilitaattoreiden kokemana Johtopäätökset Lähteet Jenniina Halkoaho LAPSET JA NUORET TELEVISIO-OHJELMIEN KULUTTAJINA JA IDENTITEETIN RAKENTAJINA Johdanto Aikaisempi tutkimus aiheesta Tutkimusaineiston kuvaus Kuvaus vuotiaiden vastaajien suosikkiohjelmista Kiinnittyminen suosikkiohjelmaan Suosikkiohjelman yhteys nuoren minäkuvaan
17 XVII 4 Kiintyminen suosikkiohjelmaan Suosikkiohjelman merkitys nuorelle Johtopäätökset suosikkiohjelman roolista nuoren identiteetin rakentumisessa Lähteet Pirjo Laaksonen, Henna Jyrinki & Hanna Leipämaa-Leskinen VÄLTTÄMÄTTÖMYYDEN MONET MERKITYKSET NUORTEN AIKUISTEN KULUTTAMISESSA Johdanto Katsaus aiempaan tutkimukseen Metodologiset valinnat Löydökset Välttämätön kulutus peruskulutuksena Välttämätön kulutus kokemuksena Välttämätön kulutus kiinnittymisenä Välttämätön kulutus luokitteluna Välttämätön kulutus leikkinä Johtopäätökset Lähteet Siv Björklund & Karita Mård-Miettinen KIELIKYLPYLASTEN JA -NUORTEN MONIKIELINEN TOIMIJUUS Johdanto Kielikylpy Suomessa Kielten eri roolit kielikylvyssä Ruotsinkielinen ja suomenkielinen opetus kehittyvän monikielisyyden perustana Kielikylvyllä monikieliseksi Kielikylpyoppilaat monikielisinä toimijoina Monikielinen toimijuus ja kouluopetus Lähteet Heidi Nyblom Kuorikoski TEITITTELY NUORTEN AIKUISTEN KIELESSÄ Johdanto Suomen kielen puhuttelusta Ruotsin kielen puhuttelusta Ruotsin kielen puhuttelusta Suomessa Nuoret aikuiset ja puhuttelu Vanhempien henkilöiden puhuttelusta Myyjien ja asiakkaiden puhuttelusta Viranomaisten puhuttelusta Sähköposti ja tuntemattoman henkilön puhuttelu Loppukeskustelu Sinuttelun ja teitittelyn monimutkaisuus, kunnioitus ja arvostus Lähteet
18 XVIII Lyhenteet AOA eduskunnan apulaisoikeusasiamies dnro diaarinumero EOA eduskunnan oikeusasiamies Eoam eduskunnan oikeusasiamies Eoak eduskunnan oikeusasiamiehen kanslia EIT Euroopan ihmisoikeustuomioistuin EVA Elinkeinoelämän valtuuskunta HaVm hallintovaliokunnan mietintö HE hallituksen esitys HohlTL laki holhoustoimesta /442 ka keskiarvo KHO korkein hallinto-oikeus KKO korkein oikeus KM komitean mietintö KP-sopimus kansalaisoikeuksia ja poliittisia oikeuksia koskeva kansainvälinen yleissopimus (SopS 8/1976) ks katso LAVO lainvalmisteluosasto LHL laki lapsen huollosta ja tapaamisoikeudesta /361 LM Lakimies-lehti LPK laajennetun piispainkokouksen lausunto NPM New Public Management OTM oikeusministeriön asettaman työryhmän ehdotus PeL perustuslaki PeVL perustuslakivaliokunta PeVM perustuslakivaliokunnan mietintö psta puolesta Sops Suomen säädöskokoelman sopimussarja TA talousarvio ts toisin sanoen TSS-oikeudet taloudelliset, sosiaaliset ja sivistykselliset oikeudet Vaok valtioneuvoston oikeuskansleri vp valtiopäivät vrt vertaa YK Yhdistyneet kansakunnat
19 LASTEN JA NUORTEN KASVATUKSEN FILOSOFISIA ONGELMIA Tommi Lehtonen 1 Johdanto Enemmän kuin mitään muuta vanhemmat toivovat, että heidän lapsensa pärjäisi ja olisi onnellinen. Vaikka elämä voi monin eri tavoin sujua hyvin, onnellisuus riippuu aina ihmisen persoonallisuudesta siitä kokonaisuudesta, joka muodostuu henkilön fyysisistä, psyykkisistä ja sosiaalisista ominaisuuksista sekä hänelle ominaisista kokemistavoista ja toiminnoista. Biologisen ja psykologisen tutkimuksen perusteella tiedetään, että perimä ja ympäristö vaikuttavat yhdessä ihmisen persoonallisuuteen. Yksi psykologian pisimmistä kiistoista koskee perimän ja ympäristön suhteellista osuutta persoonallisuuden kehityksessä (Keltikangas-Järvinen 2006: 5). Viime aikoina on alettu uudestaan korostaa geenien merkitystä persoonallisuudelle. On osoitettu, että herkkyys suotuisille tai epäsuotuisille ympäristöolosuhteille on ehdollista ja riippuu yksilön geneettisestä rakenteesta (Foley et al. 2004; Keltikangas-Järvinen 2006: 7). Ympäristö vaikuttaa persoonallisuuden kehitykseen muun muassa muiden ihmisten esimerkin, yhteisöllisten tapojen ja käytäntöjen sekä henkisen ja aineellisen kulttuurin kautta. Ympäristön vaikutukseen sisältyvät myös tavoitteellinen kasvatus, opetus ja koulutus. Suomalaisista kouluista on jo vuosia viestitty lasten ja nuorten käytöshäiriöiden ja oppimisvaikeuksien lisääntyneen. Monet rehtorit ja opettajat ovat huolissaan vanhempien kasvatusotteen herpaantumisesta ja siitä, että lasten ja nuorten kasvatus uhkaa jäädä koulun vastuulle. Iso osa opettajien työajasta menee kurinpidollisten ongelmien puimiseen, vaikka sosiaalisten taitojen, hyvän käytöksen ja tapojen opettamisen katsotaan yleisesti kuuluvan ensisijaisesti vanhemmille (Jallinoja 2006: 120; Puolimatka 1999: 253; Salmivalli 1998: 143). Toisaalta on väitetty (monen mielestä yllättävästi), että vanhempien antamalla kasvatuksella on vain vähän vaikutusta lasten luonteeseen, käyttäytymiseen ja menestykseen. Useiden tutkimusten perusteella kodin ulkopuolinen kokemusmaailma ja erityisesti ikäisseura vaikuttavat lapsiin eniten (Harris 2000). Kodin ja koulun antaman kasvatuksen merkitys on siis jossain määrin kyseenalaistettu, mikä voi olla vanhemmille huojentavaa.
20 2 Vaasan yliopiston julkaisuja. Tutkimuksia Tässä artikkelissa tutkitaan ja problematisoidaan etiikan teorioiden avulla lasten ja nuorten kasvatuksen tavoitteita, lähtökohtia ja edellytyksiä. Huomioon otetaan sekä vanhempien että muiden kasvattajien, erityisesti koulun näkökulma. Kasvattajille on yleisesti tarjolla useita erilaisia kasvatusperiaatteita, joilla on pitkä, jopa antiikkiin ulottuva historia, ja joiden taustalla on erilaisia eettisiä ja ihmiskuvaan liittyviä käsityksiä. Näitä käsityksiä käsittelee esimerkiksi Lawrence Kohlbergin klassinen tutkimus lasten ja nuorten moraalisesta kehityksestä (Kohlberg 1973). Tässä artikkelissa vertaillaan velvollisuusetiikkaan, seurausetiikkaan, hyveetiikkaan ja välittämisen etiikkaan perustuvia kasvatuksellisia arvoja ja periaatteita. Aihe on pysyvästi ajankohtainen, mutta artikkelin tarkastelutapa on uusi. Etiikan teorioita havainnollistetaan seuraavan talovertauksen avulla: Kuvitelkaamme kaupungin keskusta, jonka torin ympärillä on poliisiasema, kauppa, koulu ja koti. Nämä talot kuvaavat erilaisia käsitteellistämistapoja ja konteksteja, joiden avulla ja joiden kautta lasten ja nuorten kasvatuksen päämääriä ja edellytyksiä voidaan tunnistaa ja perustella. Velvollisuusetiikan normikeskeisyyttä edustaa poliisiasema, seurausetiikkaan liittyvää hyötyajattelua kauppa, hyve-etiikan kasvatusoptimismia koulu ja välittämisen etiikkaa koti. Tori ja talojen takapihat kuvaavat kodin, koulun ja muun suunnitelmallisen kasvatuksen ulkopuolisen kokemusmaailman ja ikäisseuran vaikutteita. Tämän artikkelin tavoitteena on muodostaa filosofisesti perusteltu kokonaiskuva lasten ja nuorten kasvatuksen eettisistä edellytyksistä ja rajoituksista. Filosofiselle tutkimukselle tyypilliseen tapaan artikkelin tulokset selventävät käsitteitä ja muotoilevat kysymyksiä uudelleen pikemminkin kuin antavat yksityiskohtaisia kasvatusohjeita. 2 Poliisiasema: lasten ja nuorten kasvatus velvollisuutena Aleksis Kiven Seitsemässä veljeksessä ( ) kuvataan suomalaisten kollektiiviseen muistiin painunut kasvatusmalli, jonka mukaan lapsia ja nuoria pidetään kurissa ja Herran nuhteessa. Tämän autoritaarisen mallin keskeisiä kasvatusvälineitä ovat ruumiillinen kuritus sekä pelon ja häpeän tunteet. Vaikka Seitsemän veljestä -romaanin alussa kuvattu kasvatuspaikka on lukkarin tupa, kasvatusmallia symboloi osuvammin poliisiasema. Poliisiasema sopii symboliksi käsitykselle, että kasvatus on lasten ja nuorten ohjausta ja valvontaa. Kasvatuksen tavoitteena on saada lapset ja nuoret sisäistämään yhteisönsä käyttäytymissäännöt ja tavat. Moraaliteorioista niin sanottu deontologinen etiikka eli velvollisuusetiikka (kreik. deon: velvollisuus) käy hyvin tällaisen kasvatusnäkemyksen pariksi, sillä velvollisuusetiikka keskittyy moraalisten pakkojen tarkasteluun ja perusteluun.
Farmaseuttinen etiikka Johdatus moraalifilosofiseen ajatteluun Luento 2. Farmasian tdk. 1.11. Markus Neuvonen markus.neuvonen@helsinki.fi http://blogs.helsinki.fi/amoneuvo Lyhyt katsaus kurssin sisältöihin
YK10 Etiikka III luento Kantilaisuus (velvollisuusetiikka)
YK10 Etiikka III luento Kantilaisuus (velvollisuusetiikka) TT Janne Nikkinen Yliopistonlehtori Teologinen etiikka ja sosiaalietiikka 6.11.2014 1 Ohjelma (ma, to, pe 12-14 PII) Etiikan tutkimus ja käsitteet
Immanuel Kant (1724 1804) Immanuel Kantin moraalifilosofia: yleistettävissä olevien periaatteiden mukainen elämä
Immanuel Kant (1724 1804) Immanuel Kantin moraalifilosofia: yleistettävissä olevien periaatteiden mukainen elämä Kant Kategorinen imperatiivi Muotoilu 1: Konsistenttius Act only according to that maxim
Toimintamahdollisuuksien etiikka ja henkilökohtaisen avun merkitys. Simo Vehmas Henkilökohtaisen avun päivät
Toimintamahdollisuuksien etiikka ja henkilökohtaisen avun merkitys Simo Vehmas Henkilökohtaisen avun päivät 21.9.2010 Poliittinen filosofia Pyrkimyksenä hahmottaa parhain tapa järjestää ihmisyhteisöjen
Tietoturva ja johdon vastuu
Tietoturva ja johdon vastuu Jan Lindberg & Mika J. Lehtimäki 21.1.2014 18.10.2011 1 Esityksen rakenne Tietoturvalainsäädännön nykytila Vahingonkorvausvastuun rakenne Vastuu yhtiölle Vastuu kolmansille
Ympäristöperusoikeuden evoluutio kirjallisuuden ja KHO:n. Prof. Kai Kokko Syksy 2010 Tentit ja
Ympäristöperusoikeuden evoluutio kirjallisuuden ja KHO:n vuosikirjaratkaisujen valossa Prof. Kai Kokko Syksy 2010 Tentit 5.11.2010 ja 7.1.2011 Kysymykset 1) Miten PeL 20.1 :n ympäristövastuu kohdistuu?
Lapsen kuuleminen mitä se on?
Lapsen kuuleminen mitä se on? Marjatta Kalliala Pirkanmaan VARHAISKASVATTAJA 2015 Tampere, 21.4.2015 Lähtökohta: lapsen kuuleminen ja kuunteleminen on hyvä asia, lapsen sivuuttaminen ja välinpitämätön
Lapsen kuuleminen mitä se on? Marjatta Kalliala Pohjanmaan VARHAISKASVATTAJA 2015 Vaasa, 11.5.2015 Lähtökohta: lapsen kuuleminen ja kuunteleminen on hyvä asia, lapsen sivuuttaminen ja välinpitämätön suhtautuminen
Mistä tutkimusten eettisessä ennakkoarvioinnissa on kyse?
Mistä tutkimusten eettisessä ennakkoarvioinnissa on kyse? Helena Siipi Turku Institute for Advanced Studies (TIAS) ja Filosofian oppiaine Turun yliopisto Sidonnaisuudet Työ: Turun yliopisto Turku Institute
SE OLIS SIT JONKUN TOISEN ELÄMÄÄ NUORTEN TOIMIJUUDEN RAKENTUMINEN ETSIVÄSSÄ TYÖSSÄ
SE OLIS SIT JONKUN TOISEN ELÄMÄÄ NUORTEN TOIMIJUUDEN RAKENTUMINEN ETSIVÄSSÄ TYÖSSÄ VTT Tarja Juvonen Yliopistonlehtori (ma.) Sosiaalityö Lapin Yliopisto Sposti: tarja.juvonen@ulapland.fi Miten nuorten
ikääntyessä FT, tutkija Vanhustyön keskusliitto
Yhteiskunta ja ihmisen osallisuus ikääntyessä Marja Saarenheimo FT, tutkija Vanhustyön keskusliitto Tämän alustuksen kysymykset 1. Millainen elämänvaihe vanhuus on nyky- käsitysten t mukaan? 2. Mistä iäkkään
Eettinen ennakkoarviointi Mitä se on ja mitä se voisi olla?
Eettinen ennakkoarviointi Mitä se on ja mitä se voisi olla? Helena Siipi Turku Institute for Advanced Studies (TIAS) ja Filosofian oppiaine Turun yliopisto Sidonnaisuudet Työ: Turun yliopisto Turku Institute
Luento 10. Moraalia määrittävät piirteet Timo Airaksinen: Moraalifilosofia, 1987
Luento 10 Neljä moraalia määrittävää piirrettä & Moraaliteorioiden arvioinnin standardit & Analyyttisen etiikan peruskysymykset Moraalia määrittävät piirteet Timo Airaksinen: Moraalifilosofia, 1987 Kun
Kohti ehjempää aikuisuutta osallistavan kasvatuksen keinoin? Kulttuuri- ja sukupuolisensitiivisyys osallistavassa kasvatuksessa
1 Kohti ehjempää aikuisuutta osallistavan kasvatuksen keinoin? Kulttuuri- ja sukupuolisensitiivisyys osallistavassa kasvatuksessa Mervi Kaukko Mervi.kaukko@oulu.fi 2 Tausta Osallistava toimintatutkimus
Oikeudelliset kysymykset. Tuottajan etiikka - essee. Ulla Viskari-Perttu
Oikeudelliset kysymykset Tuottajan etiikka - essee Ulla Viskari-Perttu Oikeudelliset kysymykset 1/2 Lehtori Juha Iso-Aho Humanistinen ammattikorkeakoulu 2 TUOTTAJAN ETIIKKA Mitä eettisyys merkitsee kulttuurituotannossa?
Lainsäädäntö ja yritysten itsesääntely ohjaamassa kaivostoimintaa. Dilacomi-loppuseminaari Prof. Kai Kokko
Lainsäädäntö ja yritysten itsesääntely ohjaamassa kaivostoimintaa Dilacomi-loppuseminaari 27.9.2013 Prof. Kai Kokko Sisältö Sääntelyn kokonaisvaltaisuus Sääntely ja lainsäädäntö Yritysten ympäristövastuu